《将发朝鲜留别东士大夫 其三》
清代·周家禄

连鸡策士有阴谋，从楚微闻欲背周。四郡从来为左翊，九夷何处著欧洲。

徙薪曲突君终谅，揖盗开门我定忧。崇礼门前重回首，出城江水正悠悠。

作者简介：江苏海门人，字彦升，号奥簃。同治九年以优贡官江浦县训导。擅词章，习考据、校刊之学。后入吴长庆幕，随军赴朝鲜。有诗集及《朝鲜记事诗》。